पोस्त तस्करी के दो आरोपियों को 10-10 वर्ष का कारावास
एडीजेकोर्ट ने नौ वर्ष पूर्व के पोस्त तस्करी के मामले में दो आरोपियों को 10-10 वर्ष के कठोर कारावास और एक-एक लाख रुपए के जुर्माने की सजा सुनाई।
मामले के अनुसार 8 नवंबर, 2008 की रात को राजगढ़ थानाधिकारी सांखू तिराहे के पास नाकाबंदी किए हुए थे। इस दौरान सांखू की तरफ से रही कार का चालक नाकाबंदी तोड़कर अपनी गाड़ी को हिसार रोड पर ले गया। हिसार रोड पर रेल फाटक के पास कार चालक ने एक अन्य वाहन को टक्कर मार दी, जिससे उसकी गाड़ी रुक गई। पीछा कर रही पुलिस ने कार की तलाशी ली। तलाशी के दौरान पुलिस को दो प्लास्टिक कट्टों में 54 किलो डोडा पोस्त मिला। मामले की गंभीरता को देखते हुए पुलिस ने कार्रवाई करते हुए कार में सवार सुनील पुत्र बलराज ब्राह्मण, सतपाल उर्फ जंबू पुत्र मनीराम बिश्नोई निवासी गोरखपुर (यूपी) को गिरफ्तार कर लिया। साथ ही कार और उसमें रखा पोस्त को जब्त कर लिया।
एडीजे राजेश कुमार ने पत्रावली पर उपलब्ध साक्ष्यों का अवलोकन करने के बाद आरोपी सुनील सतपाल को धारा 8/15 एनडीपीएस एक्ट के तहत दोष सिद्ध पाए जाने पर 10-10 साल के कठोर कारावास की सजा सुनाई। राज्य की ओर से पैरवी अभियोजन अधिकारी बजरंगगिरी गोस्वामी ने की।
hin_Deva hin_Deva hin_Deva hin_Deva